Document ID: 32006D0190

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 1ης Μαρτίου 2006 για την τροποποίηση της απόφασης 97/808/ΕΚ σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τις επιστρώσεις [κοινοποιηθείσα υπό τον αριθμό Ε(2006) 553] (Κείμενο που παρουσιάζει ενδιαφέρον για τον ΕΟΧ) (2006/190/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 13 παράγραφος 4, Εκτιμώντας τα ακόλουθα: (1) Ο πίνακας για την οικογένεια προϊόντων «ΕΠΙΣΤΡΩΣΕΙΣ (2/2)» στο παράρτημα III της απόφασης 97/808/ΕΚ της Επιτροπής σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τις επιστρώσεις (2), εσφαλμένα απονέμει το σύστημα βεβαίωσης της συμμόρφωσης 3 στην κλάση FFL. (2) Η απόφαση 97/808/ΕΚ θα πρέπει, ως εκ τούτου, να τροποποιηθεί αναλόγως. (3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα ΙΙΙ της απόφασης 97/808/ΕΚ τροποποιείται όπως εμφαίνεται στο παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 1η Μαρτίου 2006.

Classification Labels:
250
249

Label Descriptions:
{"250": "Οικοδομικός τομέας", "249": "ΒΙΟΜΗΧΑΝΙΑ"}

EuroVoc IDs (Original): 138
3879
3632

EuroVoc IDs (Expanded): 138
3879
3632

Dataset Source: meu

Split: train